title: Zoroastrismo
text: O Zoroastrismo yera a relichión oficial en una etapa de l'Imperio Aquemenida y en l'Imperio Sasanida. Ye basata en a doctrina predicata por Zoroastres en Irán. Actualment encara tien siguidors, os ditos parsis.
  
  L'Avesta ye o conchunto de libros sagratos d'ista relichión, encara que nomás se conserva una quarta parti de l'orichinal.
  
  O zoroastrismo ye una relichión monoteísta que sustituyó lo politeísmo d'os pueblos indo-europeus d'a rechión por un dualismo: o esprito d'o Mal u Angra Mainyu y o Gran Sinyor u Ahura Mazda (encara que tot proviene d'o Creyador). Os dos tienen os suyos correspondients seguidors, a sobén divinidatz anteriors liucherament transformatas. Luitan eternament por o dominio d'o mundo y sobre tot por convencer a lo ser humán, o solo con libertat ta poder dicir, ta que siga una doctrina u una atra. Iste combate rematará a la fin d'os tiempos con o triunfo d'o bien y con una purificación cheneral, muertos incluyitos.
  
  L'hombre ha de continar en a suya vida con os principios d'o bien, caracterizatos por a piedat y l'orden. Quan muera será chuzgato seguntes as suyas accions y vivirá en un o paradiso u en un infierno dica la gran luita final.
  
  O zoroastrismo mantiene restas de l'antiga relichión iraní, como por eixemplo os sacrificios y o papel central d'o fuego y a luz en a suya liturchia. O sacerdocio y a machia tienen poca importancia comparato con atras relichions.
  
  En "La Flor de las Ystorias d'Orient" bi ha una chicota mención a l'antiga relichión zoroastrica d'os persas:
  
  Vinclos externos 
  
  Zoroastrismo